b'\n_START_ARTICLE_\nSanctuary\n_START_PARAGRAPH_\nSanctuary (\xe3\x82\xb5\xe3\x83\xb3\xe3\x82\xaf\xe3\x83\x81\xe3\x83\xa5\xe3\x82\xa2\xe3\x83\xaa, slovensko zavetje) je manga, ki jo je napisal Sho Fumimura in ilustriral Ryoichi Ikegami. Objavljena je bila v Big Comic Superior med letoma 1990 in 1995 ter nato ponovno izdana v 12 zvezkih pod okriljem Shogakukana. Vsak zvezek vsebuje od 10 do 13 poglavij. Sanctuary je bil v \xc4\x8dasu izhajanja uspe\xc5\xa1nica na Japonskem, navdihnil je film in je tudi ena izmed najzaslu\xc5\xbenej\xc5\xa1ih mang za prodor seinen mang na zahod, predvsem ZDA.\n_START_SECTION_\nZgodba\n_START_PARAGRAPH_\nSanctuary je politi\xc4\x8dni triler in kriminalka, ki prikazuje dva prijatelja iz otro\xc5\xa1tva, Hoja Akiro in Asamija Chiakija, ki se kr\xc4\x8devito borita, da bi postavila novo paradigmo za \xc5\xbeivljenje na Japonskem. S tem ciljem v glavi odideta po dveh zelo razli\xc4\x8dnih poteh: Akira se poda v svet organiziranega kriminala pod okriljem japonskih jakuz, Chiaki pa se odlo\xc4\x8di postati najmlaj\xc5\xa1i \xc4\x8dlan parlamenta. Oba sta pre\xc5\xbeivela kambo\xc5\xa1ko vojno fronto, kar jima je razvilo neverjetno agresijo in sposobnosti pre\xc5\xbeivetja, ki jima pomagajo k njunemu glavnemu cilju, da bi Japonska postala njun\xc2\xa0\xc2\xbbsanctuary\xc2\xab\xc2\xa0\xe2\x80\x93 zavetje._NEWLINE_Zgodba se pri\xc4\x8dne s Hojom kot vodjo manj\xc5\xa1e tolpe in Asamijem kot politi\xc4\x8dnem svetovalcem. Najprej se oba dvigneta do polo\xc5\xbeajev, ki jima nudijo veliko mo\xc4\x8d. Hojev vzpon je veliko hitrej\xc5\xa1i kot Asamijev, ki traja skozi celotno mango. Hojo postane ena izmed najvi\xc5\xa1jih figur v japonskem podzemlju, nato pa nadaljuje svoj vzpon z \xc5\xbeeljo, da bi si podredil celotno podzemlje obenem pa skrivoma pripravlja reformacijo jakuz iz nelegalnih in preganjanih organizacij v legalne, ki so s strani dru\xc5\xbebe ne zani\xc4\x8devane, temve\xc4\x8d spo\xc5\xa1tovane. Asami se medtem bori za vstop v japonski parlament. Ustanovi svojo stranko, ki predstavlja glas mlaj\xc5\xa1ih Japoncev. Vseskozi mu nasprotujejo trenutni starajo\xc4\x8di se poslanci, ki se kr\xc4\x8devito dr\xc5\xbeijo svojih mest v parlamentu ter svoje mo\xc4\x8di, ugleda in premo\xc5\xbeenja. Zgodba se \xc5\xa1e bolj zaplete z romanco med Hojom in policijsko na\xc4\x8delnico ter zaradi bolezni, ki napade Asamija proti koncu zgodbe._NEWLINE_Sanctuary se lahko poleg kot napeta zgodba razume tudi kot relevanten komentar politi\xc4\x8dnega dogajanja na Japonskem v \xc4\x8dasu izdaje. Morda bi pogumnej\xc5\xa1i lahko potegnili vzporednice celo s politi\xc4\x8dnim dogajanjem v Sloveniji ter drugimi podobnimi dr\xc5\xbeavami, kjer demokracija sploh ni demokracija temve\xc4\x8d aristokracija.'